Reca-reca mawa artistik Hindhu sing raket gegandhèngané karo Déwa Siwa nandhakaké yèn Candhi Pringapus asipat Hindhu Sékté Siwaistis. Candhi Candhi Pringapus dibangun ing taun taun 772 C utawa 850 Masèhi miturut prasasti sing tinemu ing saubengé candhi nalika dianakaké rèstorasi ing taun 1932. Candhi iki wujud rèplika Mahameru, jeneng sawijining gunung papan panggonané para dhéwata. Bab iki kabukti kanthi anané rerenggan Antefiq lan Relief Hapsara-hapsari sing nggambaraké makluk setengah déwa lan raket gegandhèngané karo Déwa Siwa. 